วันนี้มาลองร้าน Kacha*Kacha ค่ะ คนต่อคิวตลอด เพราะร้านดูสวย น่านั่ง และน่าทานมากๆค่ะ 

บรรยากาศร้านนี้ ให้ความเป็นญี่ปุ่นสุดๆค่ะ เริ่มตั้งแต่เชฟ เชฟที่นี่ เป็นคนญี่ปุ่นหมดเลยค่ะ แต่พนักงานเสริฟ์เป็นคนไทยค่ะ ... สิ่งที่ทำให้รู้สึกว่า เป็นร้านญี่ปุ่นแท้ๆ คงเป็นธรรมเนียมต่างๆในร้านค่ะ เช่น ถึงแม้โต๊ะว่างแล้ว เขาก็จะให้เรายืนรอ จนกว่าจะมีพนักงานว่าง เพื่อจะพาเราเดินไปที่โต๊ะ พร้อมกับพูดดังๆเป็นภาษาญี่ปุ่นประมาณว่า ลูกค้ากำลังจะนั่งโต๊ะ B4 จากนั้น ทั้งเชฟ พนักงานในร้าน ทุกคน ประมาณ 20 คน ก็จะตะโกนต้อนรับพร้อมๆกัน ... คือเขาจะตะโกนพร้อมๆกันแบบนี้ตลอด และคนที่เหลือจะตอบรับ กับทุกขั้นตอน และทุกโต๊ะค่ะ ไม่ว่าจะตอนนั่งลงโต๊ะ เอาอาหารมาเสริฟ์ สั่งอาหารอะไร เป็นต้นค่ะ ... ส่วนตัว รู้ค่ะ ว่าเป็นการเอาใจใส่ลูกค้าที่ดีมากกกก แต่เราแอบรำคาญค่ะ คือเสียงมันดังมากจริงๆ จนเราปวดหัวเลยง่ะ และรู้สึกว่า ความเป็นส่วนตัวไม่มีเลยย เวลาพูด กลายเป็นเราก็ต้องตะโกน เพราะในร้านเสียงดังมากค่ะ เสียดายมาก เพราะจริงๆ ร้านบรรยากาศดี ดูออกโรแมนติก ถ้าได้ความเป็นส่วนตัว คงดีกว่านี้ค่ะ 

เมนูมีหลากหลายมากกก ทั้งอาหารย่าง ข้าว โซบะ ซูชิ และที่เด่นๆเลยคือ โอโคโนะมิยากิ ค่ะ ต้องสั่งกันแทบทุกโต๊ะ อ่อ .. ที่นี่ เป็นครัวเปิดค่ะ เราสามารถเห็นเชฟทำพิซซ่าญี่ปุ่นให้ดูได้เลยค่ะ 

เรื่องราคา ก็ราคาปกติเหมือนร้านอาหารญี่ปุ่นทั่วๆไปค่ะ จานละ 2 - 3 ร้อยบาทค่ะ

มาดูเมนูเด่นกันเลยดีกว่าค่ะ โอโคโนะมิยากิ นั่นเองง ... เราเลือกแบบ โอโคโนะมิยากิสไตล์คะชะคะชะ ค่ะ ราคา 300 บาทค่ะ ใส่ทุกอย่างเลย หมู กิมจิ ปลาหมึก ชีส ต้นหอม กระเทียม ค่ะ ...จานนี้อร่อยมากๆเลยค่ะ ปลื้มมาก แป้งไม่หนาไป เครื่องเยอะ ปลาแห้งก็อร่อย ซอสรสกลมกล่อม ไม่เค็มไป อร่อยมากค่ะ แต่เราว่ากิมจิใส่ในนี้ เวลาทานโดน รสชาติเปรี้ยวมันเด่นขึ้นมามากไป .. ไว้คราวหน้า จะสั่งแบบ ใส่แต่ปลาหมึก น่าจะอร่อยกว่าค่ะ อิอิ

อาหารย่างค่ะ มีแบบเป็นชุดด้วยนะค่ะ แต่มันจะรวมทั้ง ไก่ ผัก กระเทียม .. ซึ่งบางอย่างเราไม่ทานอ่ะค่ะ .. วันนี้เลยเลือกมาเป็นแบบ ไก่ และ หนังไก่ค่ะ สามารถเลือกได้ว่าจะเอาเป็นซอสเทอริยากิ หรือ ย่างเกลือค่ะ ... ไก่อร่อยค่ะ เนื้อไม่เหนียว แต่เราว่า น่าจะย่างมาให้กรอบกว่านี้ค่ะ ซอสเทอริยากิ ใช้ได้ค่ะ แต่ย่างเกลือ จืดมากเลยค่ะ ไม่ค่อยปลื้ม แหะๆ

โซบะเมชิ ลองสั่งมาทาน เห็นแปลกดี ที่เขาเอาข้าว มาผัดกับเส้นโซบะ .. ปรากฏว่า รสชาติจืดมากๆเลยค่ะ ไม่ปลื้มเลย ทานแล้วเลี่ยนมากค่ะ

ไข่ม้วนปลาจาโกะ .. ไข่จืดๆ เหมือนไข่ตุ๋นค่ะ จืดชืด ไม่มีรสชาติค่ะ ส่วนปลาจาโกะที่โรยมา รสชาติเค็มๆ อร่อยดีค่ะ .. แต่โดยรวมแล้ว จานนี้ก็เลี่ยนเหมือนเดิมค่ะ แงแง